तैमूर अली खान के स्टारडम पर दादी शर्मिला टैगोर ने कही यह बात...  
तैमूर अली खान पर शर्मिला टैगोर का बयान
उन्होंने पापाराजी को लेकर दिया बयान
बोलीं - पापाराजी से निपट नहीं सकते तो उन्हें स्वीकार करें
दिग्गज अभिनेत्री व इंटरनेट सनसनी तैमूर अली खान (Taimur Ali Khan) की दादी शर्मिला टैगोर (Sharmila Tagore) का कहना है कि उनके पोते की तस्वीरें लेने को लेकर पापाराजी के बीच मची होड़ से निपटने का एकमात्र तरीका यही है कि इसे स्वीकार किया जाए और उन्हें ऐसा करने दिया जाए. अभिनेता सैफ अली खान और अभिनेत्री करीना के दो साल के बेटे तैमूर अली खान (Taimur Ali Khan)  हमेशा पापाराजी के झुंड से घिरे रहते हैं. शर्मिला टैगोर (Sharmila Tagore) ने रविवार को हैलो! हॉल ऑफ फेम अवार्ड्स 2019 के दौरान मीडिया से बातचीत में कहा, "मुझे लगता है कि हमें इसके साथ रहना होगा. यह सोशल मीडिया का दौर है. मुझे नहीं लगता कि इस बारे में कुछ किया जा सकता है."
 
A post shared by Taimur Ali Khan FC (@taimurfc) on Mar 2, 2019 at 2:22am PST
 
शर्मिला टैगोर (Sharmila Tagore) का मानना है कि अगर हम इस चलन से निपट नहीं सकते तो फिर इसको स्वीकार कर इससे जुड़ जाना चाहिए. हालांकि, वह आशंकित भी हैं. उनका मानना है कि तैमूर अली खान (Taimur Ali Khan) के लिए हद से ज्यादा मीडिया कवरेज अच्छा नहीं है क्योंकि वह अभी बहुत छोटा है.  शर्मिला ने कहा, "मैं बहुत ओल्ड फैशन वाली महिला हूं. मुझे नहीं लगता कि बच्चों को लेकर सोशल मीडिया पर इस तरह का कुछ होना चाहिए. हालांकि, मैंने सारा से सुना है कि अगर आप इन सबसे निपट नहीं सकते तो फिर उन्हें स्वीकार करें और उनसे जुड़ जाएं."
 
A post shared by Taimur Ali Khan FC (@taimurfc) on Feb 22, 2019 at 5:44am PST
 
तैमूर अली खान (Taimur Ali Khan) की तस्वीरें नियमित रूप से सुर्खियों में छाई रहती हैं.  शर्मिला टैगोर (Sharmila Tagore) से जब पूछा गया कि वह कैसा महसूस करती हैं तो उन्होंने कहा, "मुझे लगता है कि मुझे इस बारे में खुश होना चाहिए लेकिन मेरा मानना है कि बच्चे के लिए यह अच्छा नहीं है."  हैलो! हॉल ऑफ फेम अवार्ड्स में शर्मिला को लाइफटाइम अचीवमेंट अवॉर्ड से नवाजा गया.